b'\n_START_ARTICLE_\nAserbajdsjans riksv\xc3\xa5pen\n_START_PARAGRAPH_\nAserbajdsjans riksv\xc3\xa5pen ble antatt i sin n\xc3\xa5v\xc3\xa6rende form 1992. Den demokratiske republikken Aserbaijdsjan hadde et liknende riksv\xc3\xa5pen fra 1918 til oppl\xc3\xb8sningen i 1920. V\xc3\xa5penet er sirkul\xc3\xa6rt og har en r\xc3\xb8d flamme som sentralmotiv over et stort s\xc3\xb8lv oktagram Rub el Hizb (\xdb\x9e) med gull ramme. Mellom hver av spissene i den store stjernen er det mindre gull oktagrammer._NEWLINE_Flammesymbolet spiller p\xc3\xa5 betydningen av landets navn: "Den evige ilds land". Bakgrunnsfargene er de samme som i nasjonalflagget. Under v\xc3\xa5penet ligger en eikegren og et hveteaks.\n_START_SECTION_\nSovjetrepublikkens v\xc3\xa5pen\n_START_PARAGRAPH_\nAserbajdsjanske SSRs v\xc3\xa5pen ble vedtatt 1937, og er utformet etter m\xc3\xb8nster av Sovjetunionens riksv\xc3\xa5pen. Det viser en oljeboringsrigg, en soloppgang, hammer og sigd og en r\xc3\xb8d stjerne. V\xc3\xa5penet er omkranset av hveteaks og bomullsplanter og har \xc3\xb8verst et b\xc3\xa5nd med teksten \xc2\xabProletarer i alle land, foren dere!\xc2\xbb i russisk og aserbajdsjansk: \xd0\x91\xd2\xaf\xd1\x82\xd2\xaf\xd0\xbd \xd3\xa9\xd0\xbb\xd0\xba\xc9\x99\xd0\xbb\xc9\x99\xd1\x80\xd0\xb8\xd0\xbd \xd0\xbf\xd1\x80\xd0\xbe\xd0\xbb\xd0\xb5\xd1\x82\xd0\xb0\xd1\x80\xd0\xbb\xd0\xb0\xd1\x80\xd1\x8b, \xd0\xb1\xd0\xb8\xd1\x80\xd0\xbb\xc9\x99\xd1\x88\xd0\xb8\xd0\xbd! og B\xc3\xbct\xc3\xbcn \xc3\xb6lk\xc9\x99l\xc9\x99rin proletarlar\xc4\xb1, birl\xc9\x99\xc5\x9fin!._NEWLINE_Lenger ned har b\xc3\xa5ndet teksten Den sosialistiske sovjetrepublikken Aserbajdsjan p\xc3\xa5 russisk og azeri.'